**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO VERSLO PLĖTROS KOMISIJOS 2019 METŲ VEIKLOS ATASKAITOS PATVIRTINIMO**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės tarybos 2015 m. rugpjūčio 28 d. sprendimu Nr. TS-186 patvirtintų Rokiškio rajono verslo plėtros komisijos nuostatų 6.2. punktu Rokiškio rajono savivaldybės taryba

n u s p r e n d ž i a:

 Patvirtinti Rokiškio rajono verslo plėtros komisijos 2019 metų veiklos ataskaitą (pridedama).

 Šis sprendimas per vieną mėnesį gali būti Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

 Vilma Mečiukonienė

PATVIRTINTA

Rokiškio rajono savivaldybės tarybos

2020 m. sausio 31 d. sprendimu Nr. TS-

**ROKIŠKIO RAJONO VERSLO PLĖTROS KOMISIJOS**

**2019 METŲ VEIKLOS ATASKAITA**

 2015 m. rugpjūčio 28 d. Rokiškio rajono savivaldybės tarybos sprendimu Nr. TS-186 patvirtinti Rokiškio rajono verslo plėtros komisijos nuostatai, o 2019 m. birželio 28 d. sprendimu Nr. TS-168 – Rokiškio rajono verslo plėtros komisija (toliau – komisija). Komisija skirta vertinti ir formuoti palankią rajone verslo aplinką, teikti pasiūlymus rajono savivaldybės tarybai dėl verslo aplinkos gerinimo.

 2019 m. surengti 3 Rokiškio rajono verslo plėtros komisijos posėdžiai, kuriuose svarstyti svarbūs rajonui klausimai: dėl investicijų skatinimo Rokiškio rajone aprašo, suteikiančio galimybę stambiems investuotojams gauti lengvatas žemės, žemės nuomos arba nekilnojamojo turto mokesčio. Minėtas aprašas po diskusijų buvo patvirtintas Rokiškio rajono savivaldybės taryboje 2019 m. kovo 29 d. tarybos sprendimu Nr. TS-52. Aprašas yra skelbiamas Rokiškio rajono savivaldybės internetinėje svetainėje [www.rokiskis.lt](http://www.rokiskis.lt) skyrelyje Verslininkams / Informacija investuotojui.

 2019 m. liepos 8 d. Rokiškio rajono verslo plėtros komisijos posėdžio metu buvo išrinkti Komisijos pirmininkas, juo tapo Rokiškio rajono savivaldybės administracijos direktorius Andrius Burnickas, ir komisijos pirmininko pavaduotojas – Rokiškio rajono savivaldybės tarybos narys Stanislovas Dambrauskas. Taip pat posėdžių metu buvo svarstomas pajamų mokesčio nustatymas už verslo liudijimus 2020 m. Po ilgų diskusijų nuspręsta siūlyti Rokiškio rajono savivaldybės tarybai patvirtinti šiuos keitimus: diferencijuoti trumpalaikių verslo liudijimų, trumpesniam nei 3 mėn. laikotarpiui, taikant 1,5 procento koeficientą šioms sritims: prekybai, statybai, kirpyklų, kosmetikos kabinetų ir salonų, soliariumų veikloms, variklinių transporto priemonių techninei apžiūrai ir remontui, kvalifikacijos tobulinimo ir papildomo mokymo veikloms; padidinti mokesčio dydį šioms sritims: prekybai, statybai, kirpyklų, kosmetikos kabinetų ir salonų, soliariumų veikloms, variklinių transporto priemonių techninei apžiūrai ir remontui, kvalifikacijos tobulinimo ir papildomo mokymo veikloms, ½ vidutinio NETO darbo užmokesčio kitimu procentais apskrityje, nuo 2015 iki 2018 m.; pakeisti lengvatos, taikomos bedarbiams, įsigyjantiems verslo liudijimus formuluotę; taikyti 50 proc. lengvatą už įsigyjamus verslo liudijimus bedarbiams, kurie įsigyja verslo liudijimą 12 mėn. nepertraukiamam laikotarpiui; taikyti 25 proc. lengvatą neįgaliems asmenims, turintiems 45–55 proc. darbingumo. Į komisijos siūlymus iš dalies buvo atsižvelgta.

 Taip pat buvo patvirtinta Rokiškio rajono savivaldybės smulkaus ir vidutinio verslo plėtros veiklos ir lėšų panaudojimo ataskaita už 2019 m., Rokiškio rajono verslo plėtros komisijos ataskaita už 2019 m., pristatytas Rokiškio rajono savivaldybės smulkaus ir vidutinio verslo plėtros subjektams programos nuostatų projektas, kuris įsigalios nuo 2020 m.

 Komisijos nariai dalyvavo jau tradicija tapusiu išvažiuojamuoju posėdžiu Rokiškio mieste įsikūrusioje verslo įmonėje UAB „Duguva“, susipažino su sėkmingai vykdoma bendrijos veikla.

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO VERSLO PLĖTROS KOMISIJOS 2020 METŲ VEIKLOS ATASKAITOS PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Šio sprendimo projekto tikslas – atsiskaitymas Rokiškio rajono savivaldybės tarybos nariams už Rokiškio rajono verslo plėtros komisijos veiklą 2019 m.

**Šiuo metu esantis teisinis reglamentavimas.** 1998 m. lapkričio 24 d. patvirtintas Lietuvos Respublikos smulkiojo ir vidutinio verslo plėtros įstatymas Nr. VIII-935, Rokiškio rajono savivaldybės tarybos 2015 m. rugpjūčio 28 d. sprendimas Nr. TS-186 ,,Dėl Rokiškio rajono verslo plėtros komisijos nuostatų patvirtinimo“, Rokiškio rajono savivaldybės tarybos 2019 m. birželio 28 d. sprendimas Nr. TS-168 „Dėl Rokiškio rajono verslo plėtros komisijos patvirtinimo“.

 **Sprendimo projekto esmė.** Rokiškio rajono savivaldybės tarybos 2015 m. rugpjūčio 28 d. sprendimu Nr. TS-186 ,,Dėl Rokiškio rajono verslo plėtros komisijos nuostatų patvirtinimo“ patvirtintų Rokiškio rajono verslo plėtros komisijos nuostatų 6.2 punktas, įpareigojantis komisijos pirmininką teikti veiklos ataskaitą rajono savivaldybės tarybai, bei informuoti apie komisijos veiklą rajono visuomenę.

 **Galimos pasekmės, priėmus siūlomą tarybos sprendimo projektą:**

 **teigiamos** –Rokiškio rajono savivaldybės tarybos nariai ir Rokiškio rajono gyventojai sužinos apie Rokiškio rajono verslo plėtros komisijos veiklą 2019 m.;

 **neigiamos** – nėra.

 **Kokia sprendimo nauda Rokiškio rajono gyventojams.** Kompetentinga Rokiškio rajono verslo plėtros komisija įgyvendina veiksmus, kurie gerina rajono verslo plėtrą. Tinkamai priimti sprendimai turi teigiamą naudą rajono gyventojams.

 **Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vyr. specialistė Vilma Mečiukonienė